מגה-פאונה

ממוזער|פיל אסייתי, הגדול שבחיות היבשה באסיה.
ממוזער|גאור, הגדול במיני הפריים.
ממוזער|קפיבארה מצויה - המכרסם הגדול בעולם.
ממוזער|ראשתן גדול ראש, הגדול שבלווייתני השיניים ובאוכלי הבשר.
ממוזער|קוטילורוניצוס, הגדול שבפליקוזאורים.
ממוזער|יען מצוי, הגדול שבעופות הקיימים.
ממוזער|פינגווין קיסרי, הגדול שבעופות מפותחים חסרי שיניים. בעבר היו מיני פינגווינים גדולים יותר.
ממוזער|תנין ים, הגדול שבזוחלים הקיימים.
ממוזער|דגם בגודל כמעט מלא של ארגנטינוזאורוס, בעל החיים היבשתי הגדול ביותר שחי אי פעם.
ממוזער|הספינוזאורוס, היה הכבד שבתרופודים ובטורפים היבשתיים מעולם.
ממוזער|כוח ענק הגדולה שבלטאות הקיימות.
ממוזער|דג שמש מגובשש, הכבד שבדגי הגרם.
ממוזער|שפמנון המקונג, הגדול שבדגי המים המתוקים.
ממוזער|גדול-עין אטלנטי, הגדול שבטרפוניים.
ממוזער|דג-החרב, אחד מהגדולים שבדקראים.
ממוזער|כריש לווייתני, הדג הגדול ביותר כיום. בעבר היו דגים גדולים יותר כמו המגלודון.
ממוזער|מנטה ענק, הגדולה שבבטאים.
ממוזער|מדוזת רעמת האריה הגדולה שבמדוזות.
מגה-פאונה (הלחם בסיסים של יוונית עתיקה ולטינית: חיות גדולות) היא פאונה המורכבת מבעלי חיים גדולים במיוחד. הגדרת "גדולים" אינה מוחלטת, ונעה בין בעלי-חיים בעלי משקל גדול יותר מ-40 או 100 קילוגרם. עם זאת, המונח משמש בדרך כלל במחקר לבעלי חיים בטבע הגדולים מבני האדם (למעט בעלי-חיים מבויתים).

מגה-פאונה בולטת במיוחד, היא המגה-פאונה של הפליסטוקן, כאשר מרבית היונקים בתקופה זו היו גדולים יותר ממקביליהם כיום. מרביתם נכחדו לפני 120 אלף עד 20,000 שנים לפני זמננו.

חלק מהחיות שבקבוצה (בעיקר יונקים גדולים) זו הם בעלי אסטרטגיית רבייה K, בה יצורים גדולים מאריכי ימים מולידים פחות ולדות ומטפלים בהם לאורך יותר זמן עד הבגרות אך יש להם פחות טורפים בבגרותם. עם זאת האדם פוגע ברבים מהם ואסטרטגיית רבייה זו מקשה עליהם להתאושש. זאת בנוסף לאתגרים נוספים שגורם גופם הגדול כמו שרידה של בצורת, רעב ושינויים אקולוגים קיצוניים, אשר גרמו למינים גדולים בכל התקופות להיכחד במהירות רבה מאלה של מינים בעלי גוף קטן יותר. כמו כן, יש מספר סיבות נוספות, כגון אובדן בתי גידול, שנגרם בגלל ההתרחבות של התרבות האנושית מתרחבת, והעדר גיוון גנטי, כך שכאשר מין מתחיל להתמעט בפרטים, יש מאגר קטן יותר של בני זוג זמינים, ולעיתים קרובות חוסר מקביל בגיוון גנטי. לדוגמה, אוכלוסיית הצ'יפ האפריקאית של היום סובלת מגיוון גנטי נמוך במיוחד, ולכן היא עלולה לחוסר הגמישות לשרוד.

מגה-פאונה לפי קבוצות
קבוצה סינאפסידה
מחלקה יונקים
קבוצה יונקי כיס
סדרה קנגוראים
קנגורו אדום הוא הגדול והכבד שבקבוצה, ומשקלו 85 ק"ג ואחריו המינים קנגורו אפור מזרחי וקנגורו אפור מערבי ששוקלים 60 ק"ג. הקנגורו הנכחד פרוקופטודון הגיע למשקל של 230 ק"ג ואריה הכיס הטורף הגיע למשקל 160 ק"ג. הגדול מכל חיות הכיס היה הדיפרוטודון שמשקלו הגיע עד לכ-3 טון.
קבוצה אפרותריה
סדרה שנבובאים
המין היחיד בסדרה - השנבוב יכול לשקול עד 80 ק"ג.
סדרה בעלי חדק
שלושת מיני הפילים הם חיות היבשה הגדולות ביותר ביבשה כיום ובראשם המין פיל סוואנה אפריקני ששוקל עד 6–10 טונות, אולם קרוביו - הממותה והמסטודון - הגיעו למשקל רב יותר. הגדולה מכולם הייתה ממותת הערבות ששקלה 14 טונות.
סדרה התחשאים
הגדול בתחשאים כיום הוא תחש הנהרות הקריבי שמשקלו מגיע עד לכ-1,500 ק"ג. אולם פרת הים של שטלר הייתה ככל הנראה גדולה פי כמה, עד כ-8 טונות, עד שהוכחדה בידי אדם זמן קצר לאחר גילוייה.
על-סדרה דלשינאים
סדרה הארמדילאים
הגדול שבארמדילאים החיים הוא ארמדיל ענק ששוקל עד 52 ק"ג. בעבר היו מיני הגליפטודוניים, ארמידלאי ענק שהזכירו את מיני האנקילוזאורים, וחיו בדרום אמריקה וגם לצפון אמריקה במהלך אירוע ההחלפה האמריקנית הגדולה. הגדול שבהם היה הדואדיקורוס שמשקלו הגיע ל-2,300 ק"ג.
סדרה פילוסאים
הגדול בפילוסאים הוא דוב נמלים גדול ששוקל מעל 40 ק"ג. העצלנים המודרניים קטנים בהרבה מקרוביהם הנכחדים - עצלני קרקע שממדיהם הגיעו עד לדומה לפילים, כמו למשל המגתריום שגובהו הגיע ל-6 מטר ומשקלו ל-4 טונות והארמותריום ששקל 3 טונות.
על-סדרה אאוארכונטוגליריים
סדרה פרימטים
כיום הפרימט הגדול ביותר הוא גורילה מזרחית וגורילה מערבית, שמשקלם 150–250 ק"ג. אולם בעבר מינים גדולים אף יותר התקיימו, כמו הלמור הענק ששקל עד 240 ק"ג והגיגנטופיתקוס שיש המעריכים שגובהו הגיע עד ל-3 מטר ושקל עד 600 ק"ג. גם בקרב הסוג אדם נמצאו מינים גדולים יותר מהאדם המודרני. כך למשל גובהו הממוצע המוערך של המין הומו היידלברגנסיס הוא כ-2.1 מטר.
סדרה מכרסמים
הגדולה במכרסמים היא קפיבארה מצויה ששוקלת 65 ק"ג ואחריה בונה קנדי ששוקל מעל 40 ק"ג. בעבר התקיימו מכרסמים גדולים בהרבה, כמו בונה ענק שנכחד לפני כ-10,000 שנים לפני זמננו ושקל עד 200 ק"ג. בתקופות קדומות יותר התקיימו מינים גדולים אף יותר, כמו הג'וספורטיגסי שמשקלו הגיע ככל הנראה אף ל-1,000 ק"ג.
על-סדרה לאורסיאתריה
סדרה טורפים
הגדול במיני הטורפים המודרניים הוא פיל ים דרומי ששוקל עד 4 טונות ואורכו 7–8 מטר ואחריו המין פיל ים צפוני 3.5 טונות ואחריו הניבתן ששוקל מעל 1,800 ק"ג.
הגדול בטורפי היבשה הוא דוב לבן שמגיע למשקל מקסימלי של 900 ק"ג ודומה לו מאוד דוב חום קודיאק ששוקל עד 800 ק"ג. בעבר היו דובים גדולים יותר כמו הארכתותריום ששקל מעל 2 טונות ודוב קצר-פנים ששקל 1 טון.
הגדול בבני קבוצת דמויי חתול הוא הטיגריס ששוקל עד 350 ק"ג בתת-המין הסיבירי ואחריו האריה ששוקל עד 250 ק"ג. בעבר היו חתולים גדולים יותר כמו אריה אמריקני ששקל 360 ק"ג. הגדול בכולם היה טיגריס שנחרבי ששקל עד 400 ק"ג אצל המין Smilodon populator.
סדרה מפריטי פרסה
כל בני קבוצה זו שייכים למגה-פאונה. הגדול שבהם הוא קרנף רחב-שפה ששוקל עד 3,600 ק"ג ואחריו קרנף הודי ששוקל עד 3 טונות. בעבר היו מינים גדולים בהרבה והגדול שבכולם היה הפרצרתריום שמשקלו הגיע ל-20 טונות והיה היונק היבשתי הגדול ביותר אי-פעם.
סדרה מכפילי פרסה
הגדולים בבני סדרה זו הם וההיפופוטם ששוקל עד 3,200 ק"ג, הג'ירפה ששוקלת מעל 1.9 טונות וגובה 6 מטר והגאור ששוקל 1,500 ק"ג.
סדרה לווייתניים
בני הסדרה הם הגדולים שבחיות שחיו אי-פעם וכולם שייכים למגה-פאונה. הגדול ביותר הוא לווייתן כחול ששוקל מעל 170 טונות ואורכו מעל 30 מטר ואחריו לווייתן מצוי ששוקל עד 120 טונות ואורכו 27 מטר. הגדול בלווייתני השיניים הוא ראשתן גדול-ראש שאורכו עד 18 מטר ויכול לשקול מעל 150 טון, אך בדרך כלל קטן מהלווייתן המצוי. בעבר היה לווייתן גדול נוסף - לווייתן מלווילי שדמה בגודלו לראשתן והגיע לאורך של 17.5 מטר.
קבוצה פליקוזאוריה
הגדול בבני הקבוצה היה הקוטילורוניצוס שהגיע לאורך 6 מטר ושקל עד 2 טון.
קבוצה תראפסידה
גדול הטורפים בקבוצה היה האנטאוזאורוס שהגיע למשקל 600 ק"ג ולאורך 5-6 מטר והאינוסטרנסביה שהגיע לאורך 3 מטר ולמשקל 600 ק"ג. הגדול שבבני הקבוצה היה הליזוביצ'יה שהגיע למשקל 9 טונות.
קבוצה זוחלים
קבוצה דינוזאורים
סדרה בעלי אגן דמוי עוף
הגדול בסדרה זו היה ההדרוזאור שאנטונגוזאורוס ששקל 16 טון ואורכו היה 16.5 מטר. הגדולים שבצרטופסים היו האאוטריצרטופס והטריצרטופס שהגיעו לאורך 9 מטר ושקלו 6–12 טונות. הגדולים בקבוצה תיראופורה היו הסטגוזאורוס ששקל 5 טונות ואורכו הגיע ל-9 מטר והאנקילוזאורוס ששקל עד 6 טונות ואורכו הגיע ל-9 מטר.
סדרה בעלי אגן דמוי לטאה
הגדולים שבסדרה זו היו בני קבוצת הזאורופודה הענקיים שהיו הגדולים בחיות שהלכו על היבשה. הגדול שבהם היה הארגנטינוזאורוס שאורכו המוערך בין 30 ל-40 מטר ומשקלו 70–100 טונות. זאורופודים עצומים נוספים היו הפוארטזאורוס ששקל 80–100 טונות והפטגוטיטאן ששקל מעל 70 טונות ואורכו היה 37 מטר. הגדול שבתרופודים הוא הספינוזאורוס שהגיע למשקל 9–20 טון ולאורך של עד 18 מטר. אחריו היה הגיגאנוטוזאורוס ששקל 13 טון, הקרכרודונטוזאורוס ששקל 15 טון והטירנוזאורוס ששקל עד 9 טון.
מחלקה עופות
תת-מחלקה עופות קדומים חסרי שיניים
הגדול שבעופות המודרניים הוא המין יען מצוי שיכול להגיע למשקל 155 ק"ג ויען סומלי ששוקל עד 130 ק"ג ואחריהם קזואר מצוי שמשקלו עד 85 ק"ג. כמה מהעופות שנכחדו היו גדולים עוד יותר כמו הדינורמיס, מעופות המואה. הגדול מבני הקבוצה היה הוורומבי ממשפחת האפיאורניים ששקל עד 782 ק"ג.
קבוצה דמויי תרנגול
הגדול במיני הקבוצה הוא תרנגול הודו מצוי שבתת-המין המבוית מגיע למשקל של 40 ק"ג. מינים נכחדים היו גדולים יותר כמו הגסטורניס שגובהו היה 2 מטר ושקל 100 ק"ג. הגדול ביותר היה הדרומורניס שהגיע לגובה 3 מטר ושקל עד 650 ק"ג והיה הכבד שבעופות.
סדרה קריאמאים
בעבר היו בסדרה זו מיני עופות האימה שחיו באמריקה הדרומית, והיו גבוהים מיענים. הגדול שבהם היה הברונטורניס ששקל עד 400 ק"ג והקלנקן שהגיע לגובה 3 מטר.
סדרה פינגווינאים
הגדול במיני הפינגווינים הוא פינגווין קיסרי שמגיע לגובה של 122 ס"מ ולמשקל 45 ק"ג. בעבר היו פינגווינים גדולים יותר כמו האיקדיפטיס שגובהו היה 1.5 מטר והאנטרופורניס שגובהו הגיע ל-1.8 מטר ושקל 90 ק"ג. הכבד שבכולם היה הפכידיפטיס ששקל עד 100 ק"ג וגבהו היה 160 ס"מ.
הגדול שבעופות המעופפים היה הארגנטוויס, קרוב רחוק של עופות הקונדור שמוטת כנפיו הגיע ל-7 מטר ומשקלו ל-70 ק"ג. גם הפלאגורניס היה גדול מאוד עם מוטת כנפיים של 6.5 מטר ומשקל של 40 ק"ג. להשוואה מוטת כנפיו של הגדול בעופות המעופפים הקיימים, אלבטרוס נודד הוא רק 3.5 מטר.
קבוצה דמויי תנינאים
הגדולים במיני התנינים הם תנין הים ששוקל 1–2 טונות וארכו מגיע ל-5.5 עד 7 מטר ותנין היאור ששוקל 450–1090 ק"ג ומגיע לאורך של 4.5–6.5 מטר. בעבר היו תנינים גדולים יותר ביניהם הפורוסזאורוס, הסרקוסוכוס, הגריפוסוכוס והמורסוכוס והדיינוסוכוס שאורכם הגיע ל-10–12 מטר ומשקלם ל-5–8.5 טונות.
סדרה פטרוזאוריה
הפטרוזאורים היו המעופפים הגדולים ביותר מעולם. הגדולים שבהם היו הקוואצלקואטלוס, הארמבורג'יאניה וההטצגופטריקס שמוטת כנפיהם הייתה 10–13 מטר ומשקלם עד 250 ק"ג.
סדרה קשקשאים
הגדולה שבקשקשאים המודרניים היא אנקונדה כהה ששוקלת עד 200 ק"ג ואורכה עד 6 מטר ופיתון מרושת שאורכו עד 8 מטר ומשקלו 120 ק"ג. בעבר היה מין גדול יותר - הטיטאנובואה שאורכו היה 15 מטר ומשקלו מעל טון ופיתון מים דובודינגאלה שאורכו היה 10 מטר. הגדולה בלטאות היא לטאת כוח ענק מהאי קומודו ששוקלת 160 ק"ג ואורכה 3 מטר. בעבר היו מינים גדולים כמו המגלניה מאוסטרליה ששקלה 400 ק"ג ומיני המוסזאוריים הימיים שהגדול שבהם, המוסזאורוס שאורכו הגיע ל-18 מטר ומשקלו ל-20 טון.
סדרה פלזיוזאוריה
הגדול שבפלזיוזאורים הנכחדים היה הפליוזאורוס שאורכו הגיע ל-15 מטר ומשקלו ל-45 טונות. מינים גדולים נוספים היו הקרונוזאורוס שהגיע לאורך 12 מטר ושקל 11 טונות והאלאסמוזאור שאורכו הגיע ל-13 מטר.
סדרה איכתיוזאוריה
הגדול שבאיכתיוזאורים הנכחדים היה השסטזאורוס שהגיע לאורך 21 מטר ודומה לו היה השוניזאורוס. שניהם שקלו 20 טונות והיו מהגדולים שבזוחלים הימיים.
סדרה צבים
הגדול שבצבים החיים הוא צב ים גילדי ששוקל עד 900 ק"ג ואחריו המינים צב גלאפגוס ששוקל מעל 450 ק"ג וצב יבשה ענק ששוקל עד 400 ק"ג. הצב הגדול ביותר שחי אי-פעם היה הארכלון ששקל עד 2,200 ק"ג ואחריו הסטופנדמיס שאורכו הגיע ל-3.3 מטר והפרוטוסטגה ששקל 450 ק"ג. צב היבשה הגדול ביותר היה צב האטלס ששקל 2 טון והמיאולניה ששקל 1 טון. הגדול שבצבי המים המתוקים הוא צב אליגטור מצוי ששוקל עד 110 ק"ג.
מחלקה דו-חיים
הגדולה שבדו-חיים החיים היא סלמנדרת ענק סינית שאורכה מגיע ל-150 ס"מ ומשקלה עד 50 ק"ג. בעבר התקיימו דו-חיים גדולים בהרבה כשהגדול ביותר היה הפריונוסוכוס שהגיע לאורך 9 מטר. גם הקולסוכוס הגיע לאורך מרשים של 5 מטר ושקל חצי טונה.
מחלקה בעלי סנפירים בשרניים
הגדול שבבני הקבוצה המודרניים הוא המין לטימריה אפריקנית, דג בעל סנפירים בשרניים וגדולים ששוקל עד 80 ק"ג ואורכו עד 2 מטר. בעבר היו בקבוצה זו מינים גדולים בהרבה שהגדול שבהם היה הריזודוס שהגיע לאורך 7 מטר.
מחלקה מקריני סנפיר
סדרה חדקנאים
הגדולים שבחדקנאים הם הבלוגה ששוקל 1.5 טונות ואורכו עד 7 מטר והקלוגה ששוקל 1 טונות ואורכו עד 5.6 מטר.
קבוצה תמים גרמיים
הכבד שבבני הסדרה הוא דג האליגטור ששוקל עד ל-148 ק"ג ואורכו עד 3 מטר. בעבר היו מינים גדולים בהרבה והגדול שבהם היה הגדול שבדגי הגרם מעולם - הליידסיסתיס שהגיע לאורך 22 מטר ושקל 25–30 טונות והיה הגדול שבדגי הגרם מעולם.
סדרה טרפוניים
הגדול שבטרפוניים הוא גדול-עין אטלנטי ששוקל עד 161 ק"ג.
סדרה צלופחאים
הכבד שבצלופחים הוא קונגר אירופי ששוקל מעל 100 ק"ג ואורכו 3 מטר.
קבוצה אוסטאוגלוסומורפיים
הגדול בבני הסדרה החיים הוא הפיררוקו שאורכו 2–3 מטר ומשקלו 250–300 ק"ג. בעבר היו בקבוצה מינים גדולים יותר והגדול שבהם היה הקסיפקטינוס מתקופת הקרטיקון שאורכו הגיע ל-6 מטר.
סדרה קרפיונאים
הגדול בבני הסדרה הוא קרפיון סיאמי ענק ששוקל עד 300 ק"ג ואורכו מעל 3 מטר.
סדרה חריתאים
הגדול שבחריתאים הוא דג טיגריס גולייתי שאורכו 1.5 מטר ושוקל עד 50 ק"ג. הגדול שבפיראניים הוא הטמבקוי ששוקל עד 40 ק"ג.
סדרה שפמנונאים
הגדול שבבני סדרה זו הוא שפמנון המקונג שהוא דג המים המתוקים הגדול ביותר. אורכו מגיע לשלושה מטר ומשקלו ל-293 ק"ג.
סדרה זאבי נהר
הגדול בסדרה זו הוא המין זאב נהרות מוסקי ששוקל עד 45.5 ק"ג ואורכו עד 1.8 מטר.
סדרה סלמונאים
הגדול בבני הסדרה הוא סלמון סיבירי ששוקל מעל 100 ק"ג ואורכה מעל 2 מטר. הגדולה בסלמונים הנאכלים היא אלתית גמלונית ששוקלת מעל 60 ק"ג. המין הנכחד אלתית רסטרוסוס הגיע לאורך 2.6 מטר ולמשקל של קרוב ל-200 ק"ג.
סדרה למפיריים
הארוך שבבני סדרה זו הוא דג משוט ענק שיכול להגיע לאורך של 11 ואף 17 מטר ושוקל עד 270 ק"ג והוא הארוך שבדגי הגרם. דומה לו במשקלו המין ירחוני מלכותי ששוקל עד 270 ק"ג.
סדרה חכאים
הגדול בבני הסדרה הוא חכאי גמלוני ששוקל עד 58 ק"ג ואורכו עד 2 מטר.
סדרה בקלאים
הגדולה בבני הסדרה הוא בקלה אטלנטית ששוקלת עד 96 ק"ג.
סדרה נפוחיתאים
הגדול בבני הסדרה הוא דג הגרם הגדול בעולם - דג שמש מגובשש ששוקל מעל 2 טונות ואורכו עד 4.6 מטר.
סדרה סוליתאים
הכבד שבסוליתאים הוא המין לשונון פסיפי ששוקל בכמה פרטים מעל ל-363 ק"ג ואורכו 3 מטר. דומה לו מאוד הלשונון האטלנטי ששוקל עד 320 ק"ג.
סדרה עקרבנונאים
הגדול בסדרה זו הוא ארילפיס זוניפר ששוקל מעל 90 ק"ג ואורכו 1.8 מטר.
סדרה דקראים
הגדולים בבני סדרת הדקראים הגדולה היא מקאירה כחולה שאורכה 5 מטר ומשקלה מעל 800 ק"ג ומפרשן שחור שאורכו 4.5 מטר ומשקלו עד 750 ק"ג ואחריהם טונה כחולת-סנפיר אטלנטית ששוקלת עד 670 ק"ג, דג-החרב שמשקלו עד 650 ק"ג ודקר ענקי ששוקל מעל 600 ק"ג.
מחלקה דגי סחוס
סדרה זנבתנאים
הגדול בבני סדרת הזנבתנאים הוא למעשה הדג הגדול בעולם - הכריש אוכל הפלנקטון כריש לווייתני ששוקל מעל 21 טונות ואורכו 12.65 מטר.
סדרה דמויי עמלץ
הגדולים בסדרה זו הם: כריש ענק ששוקל עד 16 טונות ואורכו 12.5 מטר, עמלץ לבן ששוקל 2,200 ק"ג ומגיע לאורך 6 מטר ועמלץ כחול שמגיע למשקל של 1 טונה ולאורך 4.5 מטר. בעבר היה בסדרה מין גדול בהרבה - המגלודון שהיה הגדול שבכרישים שחיו מעולם שאורכו היה מעל 16–28 מטר ושקל מעל 60-47 טונות, לפי כמה הערכות.
סדרה כרישאים
הגדול בכרישאים הוא כריש טיגרי ששוקל עד 900 ק"ג ואחריו פטישן פגום-חרטום ששוקל עד 600 ק"ג.
קבוצה בעלי קוץ
הגדול בבני הקבוצה הוא ישנונן גרינלנדי שאורכו מעל 6 מטר ושוקל 1,400 ק"ג. ארוך ממנו המין שש-זים אפור שיכול להגיע לאורך 8 מטר ולשקול 800 ק"ג.
קבוצה בטאים
הגדולה שבבטאים היא מנטה ענק שיכולה להגיע למוטת סנפירים של 7 מטר ולמשקל של 2,300 ק"ג ואחריה מנטת השונית שאורכה מעל 5 מטר ושוקלת עד 1,500 ק"ג.
מחלקה בעלי שריון
הגדול במחלקה נכחדת זו היה הטיטאניקטיס שהיגע לאורך של 8 מטר גם הדנקליאוסטיוס היה גדול מאוד והגיע לאורך 6 מטר ולמשקל 1 טון.
מחלקה סילוניות
הגדול בבני הקבוצה שהוא חסר החוליות הגדול בעולם הוא דיונון עצום שאורכו יכול לעלות מעל 14 מטר והוא שוקל 800 ק"ג. הדינון הענק מגיע לאורך דומה ושוקל 100 ק"ג. הסילונאי הגדול ביותר שהיה מעולם הוא האמוניט Parapuzosia seppenradensis שחי בקרטיקון שמשקלו הגיע ל-1,455 ק"ג וקוטרו הגיע ל-2.5 מטר.
מחלקה צדפות
הגדולה שבצדפות היא צדפת ענק שאורכה מגיע עד 120 ס"מ ומשקלה עד 200 ק"ג. בעבר היו מינים מהסוגים Inoceramus וPlatyceramus שהגיעו לרוחב של 3 מטר.
מערכה פרוקי-רגליים
הגדול שבפרוקי הרגליים אי-פעם היה עקרב הים מתקופת הדבון, היקלופטרוס שהגיע לאורך 2.5 מטר והיה יצור ימי טורף ואחריו הפטריגוטוס שהגיע עד אורך 1.7 מ'. בתקופה קודמת, הקמבריון, היה האגירוקאסיס, מראשוני פרוקי הרגליים שהגיע לאורך 2 מטר. הגדול בפרוקי הרגליים היבשתיים היה הארתרופלאורה שהגיע עד לאורך 2.3 מטר.
קבוצה צורבים
הגדולה שבצורבים היא מדוזת רעמת האריה ששוקלת 150 ק"ג ואורך זרועותיה מגיע ל-40 מטר. המדוזת-ענק יפנית היא הכבדה ביותר ומגיעה למשקל 220 ק"ג. הארוכה שבצורבים היא סיפונופורה ענקית שיכולה להגיע לאורך מרשים של 50 מטר.
מחלקה Anopla
התולעת הארוכה ביותר היא תולעת שרוך הנעל שהיא היצור הימי הארוך בעולם ומגיעה לאורך של 55 מטר.

גלריה
מינים נכחדים

מינים קיימים

הערות שוליים

קטגוריה:ערכים שבהם תבנית בריטניקה אינה מתאימה
*